# Ibai Gómez Pérez

Ibai Gómez Pérez (Bilbao, Biscaia, 11 de novembre de 1989) és un exfutbolista i entrenador basc. Actualment és el seleccionador de la selecció sub23 de la República Dominicana.

## Trajectòria esportiva

El seu club actual és l'Athletic Club de Bilbao de la Lliga BBVA. Després de debutar a Segona Divisió B la temporada 2009-2010 l'any següent fitxa per l'Athletic Club de Bilbao B. Aquest mateix any va debutar amb la primera plantilla de l'Athletic Club de Bilbao lesionant-se greument el seu genoll i essent canviat d'urgència quan únicament havien passat 2 minuts i 38 segons de joc.
Va iniciar la temporada 2011-12 al filial de l'Athletic Club de Bilbao per acabar essent un fix en el primer equip. Va resultar decisiu als quarts de final i semifinal de l'Europa League, essent l'autor d'un dels gols i el jugador que va realitzar l'assistència pel gol que va suposar la passada a la segona final europea que l'equip ha jugat fins al moment al llarg de la seva història.
El 29 de maig de 2012 es va ampliar el contracte del jugador fins al 30 de juny de 2014 amb una clàusula de 30 milions d'euros. Fou promocionat definitivament al primer equip per la temporada 2012–13, i se li assignà el dorsal 11. El 17 de novembre de 2012 va marcar el seu primer gol de la temporada, tot i que en una derrota per 1–5 contra el Reial Madrid.
La temporada 2013–14, Gómez va marcar vuit gols en 18 partits, ajudant els Lleons a acabr quarts i a classificar-se per la Lliga de Campions de la UEFA 2014–15. Va patir diversos problemes físics durant la temporada, i es va perdre la majoria de la lliga 2015–16 a causa d'una tendinitis al genoll dret.

### Alavés

El 31 de juliol de 2016, Gómez va acabar contracte amb l'Athletic i en va signar un altre per tres anys amb el Deportivo Alavés de primera divisió, només hores després. El 10 de setembre va marcar el seu primer gol pel seu nou club, acabat d'ascendir, el segon d'una victòria històrica per 2–1 contra el FC Barcelona al Camp Nou. També fou titular a la final de la Copa del Rei contra el mateix rival, que acabà en derrota per 3–1.
Gómez va marcar el seu primer hat-trick com a professional el 4 de desembre de 2017, per derrotar a fora per 3–2 el Girona FC després d'haver estat perdent per 2–0 a 20 minuts del final.

### Retorn a l'Athletic

El 10 de gener de 2019, Gómez va retornar a l'Athletic Club amb contracte fins al juny de 2022. Va debutar amb el club per segon cop tres dies després, sortint des de la banqueta en una victòria per 2–0 a casa a la lliga contra el Sevilla FC.

### Foolad FC

El 10 de març de 2022, Goméz va fitxar pel Foolad de la Lliga iraniana de futbol.

## Palmarès

* 1 Supercopa d'Espanya: 2015 (Athletic Club)

## Referències

* ↑ El Athletic Club ha fichado a Ibai Gómez (Athletic Club has signed Ibán Gómez); Athletic's official website, 4 de juny 2010 (castellà)
* ↑ Ibai Gómez, de sueño a pesadilla (Ibai Gómez, from dream to nightmare) Arxivat 2012-03-10 a Wayback Machine.; Canal Athletic, 18 d'octubre 2010 (castellà)
* ↑ Athletic stride past Schalke and into semi-finals; UEFA.com, 5 d'abril 2012
* ↑ Athletic leave it late as Llorente sets up final date; UEFA.com, 26 d'abril 2012
* ↑ Ibai Gómez renova per l'Athletic; El 9 Esportiu, 30 de maig de 2012
* ↑ Five-star Real trounce Athletic Club; ESPN FC, 17 novembre 2012
* ↑ Ibai Gómez jugará en Villarreal su partido 100 en Primera División (Ibai Gómez will play game 100 in the First Division in Villarreal); Mundo Deportivo, 18 setembre 2015 (en castellà)
* ↑ La lesión de Ibai Gómez se complica (Ibai Gómez's injury gets trickier); Marca, 30 març 2014 (en castellà)
* ↑ Ibai Gómez sufre una tendinitis en su rodilla derecha (Ibai Gómez suffers tendinitis in his right knee); El Correo, 4 novembre 2015 (en castellà)
* ↑ «Ibai Gómez's contract terminated». Athletic Club, 31-07-2016. [Consulta: 31 juliol 2016].
* ↑ «Ibai Gómez, un puñal para la banda albiazul» (en castellà). Deportivo Alavés, 31-07-2016. Arxivat de l'original el 30 de juliol 2016. [Consulta: 31 juliol 2016].
* ↑ Callero, Borja Luis «Glorioso Matagigantes» (en castellà). Marca, 10-09-2016 [Consulta: 11 setembre 2016].
* ↑ «Barcelona 3–1 Alavés». BBC Sport, 27-05-2017. [Consulta: 28 maig 2017].
* ↑ García, Óscar «Pedraza e Ibai le dan la primera alegría a Abelardo» (en castellà). Marca, 04-12-2017 [Consulta: 4 desembre 2017].
* ↑ ; Munday, Billy «Athletic Club sign Ibai Gomez back from Alaves». Marca, 10-01-2019 [Consulta: 10 gener 2019].
* ↑ Herrán, Alfonso «Williams desencadenado» (en castellà). Diari AS, 13-01-2019 [Consulta: 13 gener 2019].
* ↑ «وینگر پیشین اتلتیک بیلبائو و آلاوس به فولاد پیوست- اخبار فوتبال ایران - اخبار ورزشی تسنیم | Tasnim» (en persa). [Consulta: 10 març 2022].
* ↑ «مهم‌ترین انتقال سال فوتبال ایران (عکس)» (en persa). [Consulta: 10 març 2022].
* ↑ «Vuelve el Rey León» (en castellà). Marca, 17-08-2015. [Consulta: 17 agost 2015].

## Enllaços externs

* Ibai Gómez Pérez a BDFutbol
* Biografia a La pizarra de Luis (castellà)